12/12/2022 | Administración LocalMunicipal
Boiro
Aprobación definitiva do Regulamento de honras e distincións do corpo de policía local e emerxencias

O Pleno do Concello de Boiro, en sesión ordinaria celebrada o 18 de outubro de 2022, acordou aprobar definitivamente o Regulamento de honras e distincións do corpo de policía local e emerxencias. Contra esta disposición de carácter xeral cabe recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar dende o día seguinte ao da publicación do presente Regulamento no Boletín Oficial da Provincia de A Coruña (artigos 10.1. b e 46.1 da Lei 29/1998, do 13 de xullo, Reguladora da Xurisdicción Contencioso-administrativa) O Concello de Boiro dispón de Regulamento especial de honras e distinción publicados no BOP da Coruña núm.197, do 28/08/1995. Disposición municipal que regula o procedemento de inicio e entrega de distincións no municipio. Na devandita, publicada no Boletín Oficial da Provincia (BOP) con 197, do 28/08/1995, non se detalla as honras e distinción que o corpo de Policía Local de Boiro e Emerxencias poidan beneficiarse polo extraordinario servizo puntual na realización das súas encomendacións. A raíz do exposto, ademais das decisións do Pleno da Corporación Municipal, é preciso que esta entidade local dispoña dunha ordenanza que regule o procedemento de inicio e entrega de condecoracións, honras e distincións á Policía Local e Emerxencias. Premiando e recoñecendo aquelas labores realizada a prol do ben común, seguridade e integridade de persoas e bens que precisen dunha especial condecoración e recoñecemento público.1.1. O obxecto do presente regulamento reside na necesidade de detallar e tipificar as razóns, feitos e condicións para a condecoración de medallas, honores e distincións ao Corpo da Policía Local de Boiro e servizo de Emerxencias.1.2. As distinción constarán no expediente persoal da persoa galardoada, sen producir efectos en haberes, ascenso ou promoción.1.3. As condecoracións, honras e distinción establecidas pola presente poderán conlevar a correspondente mención no Pleno da Corporación.1.4. As condecoracións, honras e distincións entregaranse e serán recollidas polo interesado no acto oficial do día da festividade do corpo, con uniforme de gala. As condecoracións, distincións e honras que poderán outorgarse son as seguintes: 2.1. Para o corpo da Policía Local do Concello de Boiro: a) Medalla da Policía Local do Concello de Boiro b) Medalla ao mérito profesional da Policía Local de Boiro. c) Medalla de Servizos Distinguidos. d) Medalla ao Sacrificio no Cumprimento do Deber. e) Placa 2.2. Para o servizo de Emerxencias do Concello de Boiro: a) Medalla de Emerxencias do Concello de Boiro. b) Medalla ao mérito profesional de Emerxencias. c) Medalla de Servizos Distinguidos. d) Medalla ao Sacrificio no Cumprimento do Deber. e) Placa f) Medalla de Voluntariado.3.1. As condecoracións, honras e distinción tipificadas na presente outorgaranse con carácter honorífico. Coas repercusións sociais que posúan no momento de seren concedidas e sen repercusión laboral ou económica.3.2. As condecoracións, honras e distincións poderán outorgarse a título póstumo segundo as características tipificadas en cada unha das distincións.4.1. Para a concesión de calquera das condecoracións, honras e distinción previstas no presente documento será necesaria a instrución do correspondente expediente, coa finalidade de terminar e constatar os méritos e circunstancias que aconsellen e xustifiquen o outorgamento.4.2. O procedemento, de execución do expediente, será o mesmo que Regulamento especial de honras e disticións publicados no BOP da Coruña núm.197, do 28/08/1995.5.1. Aqueles policías ou membros do servizo de emerxencias que foran expedientados por falta grave ou moi grave, en calquera entidade local do Estado, e así conste en sentenza firme, non poderán acceder á concesión das condecoracións, honras e distinción establecidas.5.2. Aqueles policías ou membros do servizo de emerxencias que se atopen inmersos en procedementos xurisdicionais civís ou penais pola presunta comisión de delitos, non poderán recibir as distinción mentres non existe sentenza firme eximente de responsabilidade.6.1. A concesión das condecoracións, honras e distinción poderán ser revogadas con posterioridade se os interesados realizasen actos ou manifestacións que os fagan indignos da súa titularidade, supoñan un menosprezo aos méritos que no seu dia foron causa de outorgamento, ou foran condenados por delitos, especialmente aqueles que foran sancionados con separación do servizo.6.2. Coñecida a concorrencia dalgunha desas causas, unha vez concedida a distinción, procederase a revogación das mención, co observancia idéntica tramitación que a prevista para a concesión.7.1. As condecoracións, honras e distincións concedidas en base á presente serán entregadas directamente ás persoas distinguidas, ou familiar na súa representación.7.2. As condecoracións poderán ser entregadas en calquera sesión ordinaria ou extraordinaria do Pleno da Corporación. E de ser posible, no día da patroa da entidade local ou na data de celebración da patroa da Policía Local.7.3. Para a recollida da distinción as persoas que formen parte do Corpo da Policía Local municipal, dalgún Corpo de Policía Local, así como do servizo de Emerxencias, dunha entidade local distinta ou que sexan membros das Forzas e Corpos de Seguridade deberan asistir uniformados.8.1. Serán recompensados coa Medalla da Policía Local do Concello de Boiro, aqueles membros do corpo que realicen algún acto heroico e xeneroso, con perigo de súa vida, que haxa contribuído notoriamente a enaltecer a imaxe do Corpo da Policía Local.8.2. Será concedida de polo Pleno da Corporación a proposta da Alcaldía-Presidencia.8.3. Calquera cidadán, grupo de cidadáns, entidade, grupo de entidades, concelleiros/as ou membros do propio Corpo da Policía Local, poderán solicitar á Alcaldía-Presidencia a proposta.9.1. Serán recompensados coa Medalla ao Mérito Profesional da Policía Local de Boiro aqueles membros do Corpo que se distingan notoriamente pola súa competencia e actividade no cumprimento dos deberes profesionais; polos méritos contraídos no exercicio de súa actividade profesional durante a súa carreira profesional; realicen un servizo de importancia profesional, social ou que redunde no prestixio do Corpo, realicen traballados destacados ou estudos profesionais ou científicos de importancia para a función Policial; poñan de manifesto calidades notorias de valor, lealdade ao mando, compañeirismo e abnegación, espírito humanitario e solidariedade social ou realicen doutra forma similar actos que se poidan considerar dignos de esta recompensa.9.2. Será concedida polo Pleno da Corporación a proposta da Alcaldía-Presidencia ou xefatura do Corpo da Policía Local de Boiro.9.3. Os membros do Corpo da Policía Local poderán solicitar á Alcaldía-Presidencia a proposta.10.1. Serán recompensados coa Medalla de Servizos Distinguidos da Policía Local de Boiro aquelas persoas ou membros de corpos de outros municipios ou Corpos e Forzas de Seguridade do Estado, que non formen parte do Corpo da Policía Local de Boiro, que contribuísen dunha forma notoria no seu apoio a esta Policía Local, en favor das súas actividades e/ou do cumprimento dos seus obxectivos, e outros méritos que puidesen concorrer e fixéronse merecedores de tal distinción.10.2. Será concedida pola Alcaldía-Presidencia ou Xefatura do Corpo da Policía Local de Boiro a proposta dos membros do Corpo da Policía Local de Boiro.11.1. Poderá outorgarse aos membros do Corpo da Policía Local de Boiro, quen atopándose en acto de servizo, ou non, sufran lesións de importancia que poidan causar incapacidade temporal ou permanente para o servizo ou falecemento, que non sexan atribuíbles a imprudencia ou impericia propia.11.2. Será concedida polo Pleno da Corporación de oficio.12.1. A Placa entregarase sempre que a aqueles membros do Corpo que finalicen o seu servizo activo por cumprir a idade regulamentaria, unha vez que se produciu a xubilación oficial e regulamentaria.12.2. En caso do falecemento de membros do Corpo no mesmo ano, ou seguinte ao da súa xubilación sen poderlle facer entrega da correspondente placa, esta faráselle entrega aos seus herdeiros.12.3. Serán concedidas pola Alcaldía-Presidencia, ou xefatura da Policía Local, de oficio.13.1. Serán recompensados coa Medalla de Emerxencias do Concello de Boiro, aqueles membros do servizo que realicen algún acto heroico e xeneroso, con perigo de súa vida, que haxa contribuído notoriamente a enaltecer a imaxe dos servizos municipais de Protección Civil e Emerxencias.13.2. Será concedida de polo Pleno da Corporación a proposta da Alcaldía-Presidencia.13.3. Calquera cidadán, grupo de cidadáns, entidade, grupo de entidades, concelleiros/as ou membros do propio servizo de Emerxencias, poderán solicitar á Alcaldía-Presidencia a proposta.14.1. Serán recompensados coa Medalla ao Mérito Profesional da do servizo de Emerxencias de Boiro aqueles membros do servizo que se distingan notoriamente pola súa competencia e actividade no cumprimento dos deberes profesionais; polos méritos contraídos no exercicio de súa actividade profesional durante a súa carreira profesional; realicen un servizo de importancia profesional, social ou que redunde no prestixio do servizo, realicen traballados destacados ou estudos profesionais ou científicos de importancia para a función de Protección Civil; poñan de manifesto calidades notorias de valor, lealdade ao mando, compañeirismo e abnegación, espírito humanitario e solidariedade social ou realicen doutra forma similar actos que se poidan considerar dignos de esta recompensa.14.2. Será concedida polo Pleno da Corporación a proposta da Alcaldía-Presidencia ou Coordinación do servizo de Protección Civil e Emerxencias de Boiro.14.3. Os membros do servizo poderán solicitar á Alcaldía-Presidencia a proposta.15.1. Serán recompensados coa Medalla de Voluntariado de Emerxencais aquelas persoas ou membros de corpos de outros municipios ou Corpos e Forzas de Seguridade do Estado, que non formen parte servizo de Emerxencias e Protección Civil de Boiro, que contribuísen dunha forma notoria no seu apoio ao servizo municipal, en favor das súas actividades e/ou do cumprimento dos seus obxectivos, e outros méritos que puidesen concorrer e fixéronse merecedores de tal distinción.15.2. Será concedida pola Alcaldía-Presidencia ou Coordinación do servizo de Boiro a proposta dos membros do servizo. Serán de aplicación os artigos 10, 11 e 12 do presente regulamento, mudando nas referencias feitas á Xefatura do Corpo da Policía Local de Boiro polo Coordinador/a do servizo de Protección Civil e Emerxencias de Boiro.16.1. A secretaría xeral do Concello de Boiro levará un rexistro das condecoracións e distincións concedidas, coa numeración correspondente correlativa.16.2. A xefatura da Policía Local levara un rexistro das Placas concedidas.16.3. As condecoracións, honras e distincións non poderán ser solicitadas polos interesados ou polos seus familiares.16.4. As resolucións que recaían sobre a concesión ou revogación de distincións, poderán ser susceptibles de recurso, conforme aos termos recolleitos na normativa reguladora do procedemento administrativo común.17.1. A concesión de condecoracións, honras e distincións realizarase por acordo do Pleno da Corporación e publicarase no Taboleiro de Anuncios da Corporación (excepto as Placas). 17.2. Os acordos de concesión notificaranse persoalmente aos interesados no prazo de dez días hábiles despois de ser adoptado.17.3. O deseño, características e dimensións das Medallas e Placas poderá variar, pero sempre terán que cumprir coas especificacións mínimas e máximas, así como os elementos, que se tipifican no ANEXO. Descrición dos elementos. Esta ordenanza entrará en vigor aos vinte días da súa publicación no Boletín Oficial da Provincia da Coruña. Establécense os elementos, descricións de máximos e mínimos, formas, cores e tamaños das diferentes distincións: a) Escudo, para as condecoracións, honras e distincións do Corpo da Policía Local: En todos os casos incorporará o escudo tradicional do Concello de Boiro centrado na estrela policial. Estrela que aparecerá en todas as distincións do corpo. b) Escudo, para as condecoracións, honras e distinticións do servizo de Emerxencias: En todos os casos incorporará o escudo tradicional do Concello de Boiro centrado no fondo correspondente ás unidades de Protección Civil e Emerxencias. c) Composición das Medallas e Placa: sobre base metálica, con acabado niquelado e/ou acabado en cor excepto ouro), esmaltado nas súas cores. En todos os casos incoporarán o escudo tradicional do Concello de Boiro centrado. d) Medalla: será, en todos os casos, metálica, co escudo da Policía Local de Boiro ou do servizo de Emerxencias, policromado no seu centro. Na parte inferior especificarase a razón da distinción con letras douradas, en maicusculas: a distinción que se outorgue. No reverso da medalla aparecerá unha lenda grabada en negro que reflicta a data de outorgamento e o numero do axente, ou persoal de protección civil e emerxencias, a quen se lle outorga. e) Medalla ao Sacrificio no Cumprimento do Deber. Única distinción en cor ouro. En todos os casos incorporará o escudo tradicional do Concello de Boiro centrado. Terceiro.- Contra esta disposición de carácter xeral cabe recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar dende o día seguinte ao da publicación do presente Regulamento no Boletín Oficial da Provincia de A Coruña (artigos 10.1. b e 46.1 da Lei 29/1998, do 13 de xullo, Reguladora da Xurisdicción Contencioso-administrativa).” En Boiro a 5 de decembro de 2022. O Alcalde en función. Jhon Anderson Del Nozal Hohne.